VS00026856
Datum: 2011-04-14T02:00:00.000+02:00
datum_sodbe_i_stopnje: 2015-05-25T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: hudi primeri
odskodnina: 59.000 EUR
opombe: VIII Ips 274/2016 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

Po poklicu voznik.

## Škodni dogodek

Nesreča pri delu - na oškodovanca je padel 500 kg transportni voziček.

## Poškodba

Bimaleolarni zlom desnega gležnja z izpahom, udarnina leve strani obraza, odrgnine mad medialnim maleolom. Travmatski dogodek je povzročil razvoj posttravmatske stresne motnje.

Za delo je bil nezmožen 184 dni, s tem da je bilo zdravljenje psihičnih posledic končano šele 31.5.2013.

## Telesne bolečine

25. 000 EUR Zelo hude telesne bolečine - od poškodbe do prihoda reševalcev; hude telesne bolečine - 4 dni, stalne srednje hude telesne bolečine - 20 dni, občasne srednje hude telesne bolečine - 3 tedne, občasne lahke in srednje hude telesne bolečine - 30 dni, občasne lahke telesne bolečine - do konca zdravljenja gležnja 16. 2. 2012. Trpel jih bo tudi v bodoče med hojo in drugih vsakodnevnih dejavnostih.

#### Hospitalizacija

2 dni, operacija v regionalni anesteziji, vijak je bil odstranjen v lokalni anesteziji.

#### Ambulantno zdravljenje

16 pregledov pri izbranem zdravniku.

#### Rehabilitacija

30 ambulantih fizioterapij.

#### Nevšečnosti med zdravljenjem

Infuzija, jemanje kombiniranih analgetikov najprej redno, nato postopno opuščanje (4 tedne), naravnava izpaha brez anestezije, nošenje mavčne longete (49 dni), RTG (22x), ulrazvok in MRI preiskava, 17 pregledov pri kirurgu, prevezi (2x), odstranitev šivov. antitrombotična zaščita - podkožne injekcije, ki jih je prejemal 6 tednov.

## Strah

3.000 EUR Prestajal je dlje časa trajajoč sekundarni strah za izid zdravljenja, različnih stopenj intenzivnosti in intenzivno anksioznost, ki se je umirila šele v letu 2012.

## Zmanjšanje življenjske aktivnosti

30.000 EUR 10% omejena gibljivost gležnja, zaradi draženja kite tibialis posteriorje hoja boleča; zato se ne more več ukvarjati s tekom in igrati nogometa, ki ga je profesionalno igral od otroštva. Zato tudi ne more opraviti vseh fizičnih pregledov za licenco nogometnega trenerja. Prikrajšan je pri igri z otrokoma. Za poklica voznika je delno nezmožen.

Pet let je pomembno prikrajšan tudi zaradi posledic posttravmatske stresne motnje. Kot športno aktivna oseba je bil navajen stresne situacije pomirjati s telesno aktivnostjo, z nogometom pa je povezoval tudi samospoštovanje in veljavo. Zaradi impulzivnosti doživlja veliko jeze. Odvisen je od uživanja pomirjeval in uspaval. Trpi zaradi motenj zbranosti, delovnega spomina in učnih težav ter posledično neuspeha poklicne rehabilitacije.

#### Opis invalidnosti

Invalid III. kategorije invalidnosti s pravico do poklicne rehabilitacije (za drug poklic ali pretežno sedeče delo).

## Skaženost

1.000 EUR Pri bosi nogi in lahki obutvi je opazna 12 cm dolga in 1 cm široka brazgotina nad zadnjim maleolom po operaciji; brazgotina je zanj moteča.

---

Obligacijski zakonik (2001) - OZ člen 179